Franse gyselaars: Losprys van €20 miljoen glo betaalV.l.n.r. en van bo na onder Daniel Larribe, Marc Feret, Thierry Dol en Pierre Legrand ŉ Losprys van minstens €20 miljoen (sowat R270 miljoen) is glo betaal om vier Franse burgers, wat deur Al-Kaïda gyselaar gehou is, vry te laat, het ŉ bron Woensdag gesê. “Tussen €20 en €25 miljoen is betaal om die vrylating te verseker,” het ŉ bron naby aan die Nigerese-onderhandelingspan, gesê. Die geld is glo aan die ontvoerders en tussengangers, wat ŉ sleutelrol gespeel het, oorbetaal. Pierre Legrand, Thierry Dol, Daniel Larribe en Marc Feret is in September 2010 in die noorde van Niger ontvoer deur Al-Kaïda en Dinsdag vrygelaat. Laurent Fabius, minister van buitelandse sake in Frankryk, het ontken dat enige losprys betaal is. Klik hier om meer te lees.